

**PLAN KONTROLE I NADZORA ZA IZBORNU KAMPANJU ZA IZBORE KOJI ĆE BITI ODRŽANI 30. AVGUSTA 2020. GODINE**

Podgorica, jun 2020

Na osnovu člana 46 Zakona o finansiranju političkih subjekata i izbornih kampanja („Službeni list Crne Gore“, broj 3/20, 38/20), kao i člana 3 Pravilnika o načinu vršenja kontrole primjene odredaba članova 33 do 45 Zakona o finansiranju političkih subjekata i izbornih kampanja i načinu vršenja kontrole i nadzora tokom izborne kampanje, („Službeni list Crne Gore", br. 29/20) Agencija za sprječavanje korupcije donijela je

**PLAN KONTROLE I NADZORA**

**ZA IZBORNU KAMPANJU**

Izbori za poslanike u Skupštini Crne Gore, kao i izbori za odbornike u Skupštini opštine Andrijevice, Budve, Kotora, Tivta i Gusinja raspisani su 20. juna i biće održani 30. avgusta 2020. godine.

Zakon o finansiranju političkih subjekata i izbornih kampanja propisuje obaveze, ograničenja i zabrane za organe vlasti, političke subjekte i Agenciju za sprječavanje korupcije (u daljem tekstu: ASK) u toku izborne kampanje. Izborna kampanja predstavlja skup aktivnosti političkog subjekta od dana raspisivanja izbora do dana proglašenja konačnih rezultata izbora.

U cilju sprovođenja nadležnosti propisanih Zakonom, ASK usvaja Plan kontrole i nadzora tokom izborne kampanje, u roku od deset dana od dana objavljivanja Odluke o raspisivanju izbora.

Planom su definisane aktivnosti koje obuhvataju redovne, proaktive provjere poštovanja zakona od strane organa vlasti, odnosno političkih subjekata. Planom se utvrđuju institucije i politički subjekti u kojima će se vršiti kontrola sprovođenja pravila i poštovanja zabrana i ograničenja propisanih Zakonom. Subjekti za reviziju usklađnosti se biraju na osnovu rizika, sistemom slučajnog uzorka ili nekog drugog kriterijuma. Plan sadrži i procjenu rizika i aktivnosti koje će sprovoditi Agencija u cilju kontrole finansiranja izborne kampanje i sprovođenja Zakona (*Prilog 5)*.

Kontrola i nadzor se vrše ispitivanjem dokumenata, izvještaja, informacija, podataka, transakcija, poslovnih i knjigovodstvenih evidencija, računovodstvenih i finansijskih postupaka i drugih akata i evidencija subjekata kontrole i nadzora, kao i drugih fizičkih i pravnih lica u skladu sa zakonom. Takođe su planirane i kontrole na terenu, gdje će biti izvršen neposredan uvid u dokumentaciju organa vlasti i izvršena dubinska kontrola.

Sadržaj plana kontrole i nadzora obuhvata pored tumačenja odredbi Zakona, uputstva za obveznike Zakona (političke subjekte i organe vlasti) o ispunjavanju propisanih obaveza i postavljenih zabrana, aktivnosti koje će sprovoditi ASK u cilju kontrole finansiranja izborne kampanje, kao i aktivnosti koje obuhvataju odnose ASK za drugim institucijama i subjektima u toku izborne kampanje.

Plan kontrole i nadzora može biti dopunjen ili izmijenjen shodno potrebama, procjeni, podnijetim prijavama građana ili zainteresovane javnosti, kao i sugestija od strane Savjeta ASK.

Što se tiče **kontrole i nadzora finansiranja izborne kampanje,** Zakonom o izboru poslanika i odbornika, u članu 46 je propisano da se izborna lista za izbor odbornika dostavlja Državnoj/Opštinskoj izbornoj komisiji, najranije 20 dana od dana raspisivanja izbora, a najkasnije 25 dana prije dana određenog za održavanje izbora (*4.08.2020*.). Budžetska sredstva za finansiranje troškova izborne kampanje su obezbijeđena u iznosu od 0,25% tekućeg budžeta, kako je i prikazano u nastavku *Tabela 1*.

Od tih sredstava, 20% se raspodjeljuje u jednakim iznosima političkim subjektima, u roku od 8 dana od isteka roka za dostavljanje izbornih lista (*12.08.2020*.), a 80% srazmjerno broju osvojenih mandata u roku od deset dana od dana kad politički subjekti dostave Agenciji izvještaje sa pratećom dokumentacijom. U tabeli je prikazan iznos sredstava koji će politički subjekti po ovom osnovu dobiti za svaki osvojeni mandat u Skupštini.

Dodatno, politički subjekat može prikupljati sredstva za finansiranje troškova izborne kampanje iz privatnih izvora u vrijeme trajanja izborne kampanje i to u visini od najviše tridesetostrukog iznosa sredstava koja mu pripadaju na osnovu 20% ukupnih budžetskih sredstava. Taj će iznos biti određen od strane Agencije, nakon isteka roka za podnošenje izbornih lista.

S tim u vezi, u skladu sa članom 16 stav 12 Zakona, svaki politički subjekt može da ima troškove u visini do iznosa prikazanog u *Tabeli 1 (kolona 8*).

|  |  |  |  |  |  |  |  |
| --- | --- | --- | --- | --- | --- | --- | --- |
| **Izbori** | **Tekući budžet** | **Opredijeljena sredstva 0.25%** | **20%** | **80%** | **Broj mandata** | **Cijena mandata** | **Limit troškova izborne kampanje** |
| *1* | *2* | *3=2\*0.25%* | *4=3\*20%* | *5=3-4* | *6* | *7=5/6* | *8* |
| *Tivat* | 10,636,400.00 | 26,591.00 | 5,318.20 | 21,272.80 | 32 | 664.78 | 26,591.00 |
| *Andrijevica* | 1,488,354.42 | 3,720.89 | 744.18 | 2,976.71 | 31 | 96.02 | 3,720.89 |
| *Gusinje* | 1,083,700.00 | 2,709.25 | 541.85 | 2,167.40 | 30 | 72.25 | 2,709.25 |
| *Kotor*  | 12,978,500.00 | 32,446.25 | 6,489.25 | 25,957.00 | 33 | 786.58 | 32,446.25 |
| *Budva* | 24,232,291.00 | 60,580.73 | 12,116.15 | 48,464.58 | 33 | 1,468.62 | 60,580.73 |
| *Parlament* | 947,122,365.90 | 2,367,805.91 | 473,561.18 | 1,894,244.73 | 81 | 23,385.74 | 2,367,805.91 |

Tabela 1

ASK vodi evidenciju učesnika na izborima, prati ispunjavanje formalnih preduslova koji se odnose na otvaranje žiro računa i određivanje odgovornog lica i poštovanje propisanih izvještajnih rokova.

**Rokovi** za podnošenje svih izvještaja (petnaestodnevni, izvještaj o medijskom oglašavanju,[[1]](#footnote-1) privremeni izvještaj o troškovima u kampanji i izvještaj o porijeklu, visini i strukturi prikupljenih i utrošenih sredstava iz javnih i privatnih izvora za izbornu kampanju) biće objavljeni u kalendaru na internet stranici Agencije. Izvještaji se podnose elektronski i u štampanoj verziji, dok se obrasci mogu naći na internet stranici Agencije [www.antikorupcija.me](http://www.antikorupcija.me).

U cilju redovnog praćenja i transparentnog prikupljanja sredstava političkih subjekata u toku izborne kampanje, ASK će vršiti redovnu kontrolu poštovanja obaveza, zabrana iograničenja za političke subjekte (prikazane u tabeli – *Prilog 1* i *Prilog 2*).

U dijelu iskazanih troškova političkih subjekta ASK će suštinski i dubinski iskontrolisati aktivnosti, u skladu sa usvojenom Metodologijom koju je ASK razvila, prikupljena i utrošena sredstva političkih subjekata u kampanji:

1. **Pratiti aktivnosti** političkih subjekata - ASK će pratiti i kontrolisati poslovanje političkih subjekata, posebno u dijelu iskazanih troškova političkih subjekata, kao i ispunjavanje obaveze plaćanja sa posebnog žiro računa[[2]](#footnote-2) otvorenog za izbornu kampanju, odnosno redovno pribavljati podatke o sredstvima utrošenim za te aktivnosti.
2. Na osnovu evidentiranih aktivnosti će **prikupljati dokumentaciju** koja prati te aktivnosti, uključujući fakture, ugovore, reklamne uzorke i sl. Ovo će obuhvatiti kontrolu dokumentacije pružalaca usluga, političkih subjekata kojima su pružene usluge, kao i neposrednim uvidom u dokumentaciju prilikom terenskih kontrola. Terenska kontrola će se sprovesti kod najmanje 10 političkih subjekata na državnom i lokalnom nivou.
3. Prikupljenu dokumentaciju će obrađivati kroz **IT sistem** – ASK kroz uspostavljeni informacioni sistem prikuplja i obrađuje podatke iz više izvora (politički subjekti, pružaoci usluga medijskog oglašavanja, uočene aktivnosti političkih subjekata)
4. Na kraju će **kontrolisati** **potpunost** i **tačnost** Izvještaja o porijeklu, visini i strukturi prikupljenih i utrošenih sredstava iz javnih i privatnih izvora za izbornu kampanju – ASK će u toku izborne kampanje prikupiti podatke iz više različitih izvora o aktivnostima, prikupiti i kontrolisati prateću dokumentaciju te aktivnosti i na kraju vršiti kontrole i provjere dostavljenih izvještaja političkih subjekata.

Slika 1: Tok kontrole finansiranja izborne kampanje

Cilj je da u toku izborne kampanje bude prikupljena i kontrolisana dokumentacija kod minimum 80% aktivnosti/troškova koje budu u izvještajima političkih subjekata.

Kada su u pitanju privatni izvori političkih subjekata (kod svih datih priloga), kontrolisaće se:

* Poštovanje postavljene granice iznosa za prikupljanje sredstava iz privatnih izvora u skladu sa Zakonom, kod svih političkih subjekata;
* Vođenje evidencije svih primljenih priloga, kako bi se poštovale odredbe Zakona u pogledu utvrđene gornje granice za fizička i pravna lica, kod svih političkih subjekata;
* Odluke o davanju priloga koje je organ upravljanja pravnog lica, odnosno privrednog društva dužan da donese i dostavi primaocu priloga;
* Poštovanje zabrana propisanih članom 33 Zakona, naročito one koje se odnose na biračko pravo i kontrola da li je lice pravosažno osuđeno za krivično djelo sa elementima korupcije i organizovanog kriminala (kontrola podataka putem sistema Agencije koji je uvezan sa podacima iz Ministarstva pravde i Ministarstva unutrašnjih poslova), kod svih političkih subjekata;
* Dodatne obaveze koje se odnose na provjeru i analizu davaoca priloga da li su direktno ili indirektno uklučeni u poslove vezane za zaključenje ugovora u postupku javnih nabavki ili su primaoci socijalne pomoći.
* Ostale zabrane propisane Zakonom.

Što se tiče **organa vlasti**:

* biće obezbijeđena puna **transparentnost** upotrebe javnih resursa kroz dostupnost svih relevantnih podataka kroz izvještaje, u skladu sa Zakonom. Obaveza objavljivanja relevantnih podataka od strane organa vlasti na internet stranicama i dostavljanje Agenciji i Skupštini je propisana na sedmodnevnom nivou (*dan za objavu je ponedjeljak*). Ukupan broj obveznika sprovođenja Zakona na teritoriji Crne Gore je ***1.007***. Od tog broja, propisane obaveze, kao i zabrane i ograničenja se ne odnose na sve obveznike. (*Prilozi 3 i 4*) Obaveze sa spiskom obveznika se mogu naći na internet stranici ASK.
* **Kontrola** će biti sprovedena na tri načina; monitoringom i analizom objavljenih podataka, upoređivanjem objavljenih i dostavljenih podataka i direktnim uvidom u dokumentaciju prilikom terenskih kontrola. Posebno, kontrola će biti sprovođena u skladu sa usvojenom Metodologijom koju je ASK razvila.
* Tako će se redovno, odnosno jednom nedjeljno vršiti **nadzor** nad obavezom sedmodnevnog objavljivanja izvještaja.
* Posebna pažnja će biti posvećena **analizi i kontroli:**

**-** svih analitičkih kartica i dokumentacije koje se odnose na socijalne pomoći i potrošnju budžetske rezerve kad su u pitanju socijalna davanja (uključujući i prateću dokumentaciju),

- odluka i dokumentacije koja se odnosi na zapošljavanje u izbornoj kampanji,

- poštovanja dozvoljene visine mjesečne potrošnje za mjesec u kojem se vrši kontrola (*jul i avgust iskontrolisano po 50% institucija*),

- isplata jednokratnih pomoći od strane organa vlasti koji nijesu obveznici dostavljanja analitičkih kartica i dr.

* **Terenska kontrola** će omogućiti uvid u dokumentaciju obveznika kako bi se utvrdilo poštovanje zakona i kontrola dostavljenih podataka. Izrađen je plan terenske kontrole (*Plan kontrole na terenu dostupan Savjetu Agencije*), gdje su definisani datumi kontrola, subjekti, službenici koji će kontrolisati i predmet kontrole. Terenske kontrole će biti izvršene u periodu 20. jul – 20. avgust. Planom je planirano ukupno 37 kontrola i to: tri ministarstva, sedam opština (u okviru kojih će biti iskontrolisano 122 budžetskih potrošačkih jedinica, kao i osam obrazovnih ustanova i 10 organa vlasti na lokalnom i državnom nivou. Biće iskontrolisani 10 najvećih političkih subjekata, uključujući sedam najvećih na državnom nivou i tri na lokalnom).

Kao što možemo vidjeti, aktivnosti kontrole i nadzora koje će ASK sprovoditi su postavljeni kako bi se postigli sljedeći ciljevi:

* Transparentnost – obezbjeđenje transparentnosti upotrebe javnih resursa u izbornoj kampanji i prikupljenih i utrošenih sredstava političkih subjekata u izbornoj kampanji;
* Praćenje, evidentiranje i analiza aktivnosti i kontrola izvještaja političkih subjekata u kampanji;
* Postupanje po svim prigovorima o sumnji u kršenje Zakona;
* Promovisanje rezultata i saradnja sa obveznicima Zakona i zainteresovanom javnosti.

Kada je u pitanju **saradnja ASK sa obveznicima sprovođenja Zakona i zainteresovanom javnosti:** u toku izborne kampanje ASK će posebnu pažnju posvetiti saradnji i odnosima sa ciljnim grupama. Tako će na samom početku izborne kampanje donošenjem ovog Plana **obveznicima zakona** njegovim sadržajem omogućiti:

* pravilno tumačenje pojedinih odredbi Zakona,
* dati jasno uputstvo za obveznike Zakona (političke subjekte, organe vlasti i medije) o ispunjavanju propisanih obaveza i postavljenih zabrana,
* predvidjeti aktivnosti koje će ASK sprovoditi u cilju kontrole finansiranja izborne kampanje, kao i aktivnosti koje obuhvataju odnose Agencije za drugim institucijama i subjektima u toku izborne kampanje.

Takođe, u toku izborne kampanje ASK će blagovremeno informisati organe vlasti, političke subjekte, medije o njihovim zakonskim obavezama, odnosno redovno izvještavati javnost o aktivnostima sprovedenim u toku izborne kampanje i objavljivati sve izvještaje i informacije u skladu sa zakonom. Navedene informacije će plasirati javnosti kroz saopštenja za javnost, pravovremene i konkretne odgovore na novinarska pitanja ili druge načine komunikacije. Poseban aspekt biće na pravovremenom ažuriranju internet stranice [www.antikorupcija.me](http://www.antikorupcija.me), gdje će se nalaziti sve važnije informacije u vezi sa izbornom kampanjom. Posebno će redovno biti obavještavana javnost o kontroli i nadzoru koju sprovodi ASK i njihovim rezultatima. Sve najbitnije informacije i planirane aktivnosti, sa indikatorima za njihovo sprovođenje su dio Plana PR aktivnosti tokom izborne kampanje(*Prilog 6*),

U toku izborne kampanje formirana je **radna grupa za praćenje izborne kampanje** koju pored službenika Odsjeka za kontrolu finansiranja političkih subjekata i izbornih kampanja čine i drugi službenici ASK, odnosno ukupno 24 službenika ASK. U toku izborne kampanje, održavaće se sastanci radne grupe, koji će biti otvoreni za predstavnike zainteresovane javnosti, a gdje će ovlašćeni službenici ASK predstavljati nalaze redovnih aktivnosti ASK, rezultate terenskih kontrola poštovanja Zakona, analizirati pojedine segmente kampanje i rješavati sva druga relevantna pitanja. Održavaće se u periodu od 7 do 10 dana u toku kampanje.

Na kraju, ASK će, u slučaju postojanja eventualne sumnje u postojanje povreda ovog zakona, postupati po svim podijetim prigovorima, a prijava prigovora se, osim podnošenja pisano (neposredno u pisarnici ASK ili poštom), usmeno na zapisnik, može vršiti i putem internet stranice ASK preko elektronske platforme koja se nalazi na internet stranici <http://www.antikorupcija.me/me/korisnicki-servisi/prigovor-u-kampanji/>.

**Obradio:**

mr Dušan Drakić, načelnik

 **v.d. DIREKTORA**

dr Savo Milašinović

|  |  |  |
| --- | --- | --- |
| ***red. br.*** | ***OBAVEZA***  | ***OSNOV*** |
| ***1*** | *Otvaranje posebnog žiro računa (najkasnije narednog dana od dana potvrđivanja izborne liste, odnosno prije početka kampanje u slučaju da započne izbornu kampanju prije potvrđivanja izborne liste)* | *ZFPSIK član 24/1 i 2* |
| ***2*** | *Obavještenje o otvaranju posebnog žiro računa (ASK se obavještava u roku od tri dana od dana otvaranja)* | *ZFPSIK član 24/1* |
| ***3*** | *Uz obavještenje o otvaranju posebnog žiro računa kod koalicija dostavlja se: naziv, sjedište i adresa političke partije koja je sporazumno određena za otvaranje računa i izvještavanje (kao i datum, mjesto i vrijeme ovjere koalicionog sporazuma)* | *ZFPSIK član 24/4* |
| ***4*** | *Uz obavještenje o otvaranju posebnog žiro računa kod grupe birača dostavlja se: naziv i adresa fizičkog lica koje je sporazumno određen za otvaranje otvaranje računa i izvještavanje (kao i datum, mjesto i vrijeme ovjere ugovora)* | *ZFPSIK član 24/6* |
| ***5*** | *Određivanje (na osnovu ugovora/sporazuma) odgovornog lica najkasnije narednog dana od dana potvrđivanja izborne liste (odgovorno za dostavljanje izvještaja i poštovanje obaveza zabrana i ograničenja propisana Zakonom)* | *ZFPSIK član 27/1 i 2* |
| ***6*** | *Obavještenje o određivanju odgovornog licaza namjensko trošenje sredstava i podnošenje izvještaja. (obavještava ASK u roku od tri dana od dana određivanja)* | *ZFPSIK član 27/4* |
| ***7*** | *Podnošenje izvještaja o medijskom oglašavanju u izbornoj kampanji (u roku od sedam dana prije dana održavanja izbora)* | *ZFPSIK član 16/3* |
| ***8*** | *Dostavljanje petnaestodnevno izvještaja o prilozima pravnih i fizičkih lica (u skladu sa rokovima koje odredi ASK)* | *ZFPSIK član 53/1* |
| ***9*** | *Dostavljanje privremenog izvještaja o troškovima u kampanji (pet dana prije održavanja izbora)* | *ZFPSIK član 54/1* |
| ***10*** | *Dostavljanje Izvještaja o porijeklu, visini i strukturi prikupljenih i utrošenih sredstava iz javnih i privatnih izvora za izbornu kampanju*[[3]](#footnote-3) *(30 dana od dana održavanja izbora)* |  *ZFPSIK član 50/1* |
| ***11*** | *Zatvaranje posebnog žiro računa (u roku od 90 dana od dana objavljivanja konačnih rezultata izbora)* | *ZFPSIK član 25/1* |
| ***12*** | *Obavještenje ASK o zatvaranju posebnog žiro računa (u roku od tri dana od dana zatvaranja, sa dokazom o zatvaranju)* | *ZFPSIK član 25/1* |

**PRILOG 1:** Obaveze političkih subjekata u izbornoj kampanji

|  |
| --- |
| **PRILOG 2:** Zabrane i ograničenja za političke subjekte |
| **red. br.** | ***ZABRANA/OGRANIČENJE*** | *ZFPSIK* |
| ***1*** | *Zabranjeno je da politička partija stiče udio ili akcije u privrednom društvu.* | *čl.8/1*  |
| ***2*** | *Politički subjekt ne može sticati prihod od promotivne ili komercijalne djelatnosti.* | *čl. 8/2*  |
| ***3*** | *Zabranjena je upotreba budžetskih sredstava za lične potrebe kandidata političkog subjekta.* | *čl. 9/3*  |
| ***4*** | *Sredstva sa posebnog računa iz člana 24 stav 1 Zakona koja su prikupljena za finansiranje i,k., mogu se koristiti isključivo za podmirenje troškova i.k.* | *čl. 19/1*  |
| ***5*** | *Sredstva a posebnog računa ne smiju se koristiti za podmirenje ličnih troškova p.s., odnosno kandidata na izbornoj listi čiji je podnosilac p.s. i njegovih članova porodice.* | *čl.19/2* |
| ***6*** | *Politički subjekt može prikupljati sredstva za finansiranje troškova i.k. iz privatnih izvora samo u vrijeme trajanja i.k. u skladu sa odredbama Zakona.* | *čl.23/1*  |
| ***7*** | *Visina sredstava iz privatnih izvora, koja p.s. prikupi za finansiranje troškova i.s. za izbor poslanika i odbornika, ne može preći tridesetostruki iznos sredstava koja mu pripadaju u smislu člana 20/2.* | *čl.23/2*  |
| ***8*** | *Zabranjeno je p.s. primanje materijalne, finansijske pomoći i nenovčanih priloga od: drugih država, privrednih društava i pravnih lica van teritorije CG, fizičkih lica i preduzetnika koja nemaju biračko pravo u CG, anonimnih darodavaca, javnih ustanova, pravnih lica i priv.društava sa učešćem državnog kapitala, sindikata, vjerskih zajednica i organizacija, nevladinih organizacija, kazina, kladionica i drugih priređivača igara na sreću.* | *čl.33/1*  |
| ***9*** | *Zabranjeno je licu koje je pravosnažno osuđeno za krivično djelo sa elementima korupcije i organizovanog kriminala da finansira političkog subjekta.* | *čl.33/2*  |
| ***10*** | *U periodu od dana raspisivanja do dana održavanja izbora, fizičkom i pravnom licu (drugim državama, privrednim društavima i pravnim licima van teritorije CG, fizičkim licima i preduzetnicima koja nemaju biračko pravo u CG, anonimnim darodavacima, javnim ustanovama, pravnim licima i priv. društavima sa učešćem državnog kapitala, sindikatima, vjerskim zajednicama i organizacijama, nevladinim organizacijama, kazinima, kladionicama i drugim priređivačima igara na sreću, te licu koje je pravosnažno osuđeno za krivično djelo sa elementima korupcije i organizovanog kriminala) zabranjeno je vođenje medijskih i javnih kampanja u ime ili za potrebe političkih subjekata.* | *čl.33/3*  |
| ***11*** | *Politički subjekti ne mogu se zaduživati kod fizičkih lica.* |  *čl.33/4*  |
| ***12*** | *Pravna lica, privredna društva i preduzetnici i sa njima povezana pravna i fizička lica, koji su, na osnovu ugovora sa nadležnim organima, u skladu sa zakonom, vršili poslove od javnog interesa ili su zaključili ugovor u postupku javnih nabavki, u periodu od dvije godine koji prethodi zaključivanju ugovora, za vrijeme trajanja tog poslovnog odnosa, kao i dvije godine nakon prestanka tog poslovnog odnosa, ne mogu davati priloge p.s.* |  *čl.33/5*  |
| ***13*** | *Fizičko i pravno lice u odnosu na koje je poreski organ pokrenuo postupak prinudne naplate donošenjem zaključka o prinudnoj naplati poreske obaveze ne može davati priloge* |  *čl.33/6*  |
| ***14*** | *Pravno lice koje u trajanju od tri mjeseca nije izmirilo dospjele obaveze prema zaposlenima ne može davati priloge političkim subjektima.* |  *čl.33/7*  |
| ***15*** | *Zabranjeno je obećavati ili stavljati u izgled političku ili bilo kakvu drugu protivuslugu, privilegiju ili ličnu korist fizičkom ili pravnom licu radi pribavljanja finansijske, materijalne ili nenovčane podrške političkom subjektu.* | *čl.34/1*  |
| ***16*** | *Zabranjeno je davanje ili primanje priloga u novcu ili obliku proizvoda ili usluga preko trećih lica* | *čl.34/2*  |
| ***17*** | *Zabranjeno je prikrivanje privatnih izvora finansiranja i iznosa skupljenih iz privatnih izvora finansiranja.* | *čl.34/3*  |
| ***18*** | *Zabranjeno je političkim subjektima, pravnim i fizičkim licima vršenje pritiska na pravna lica, privredna društva i fizička lica prilikom prikupljanja priloga ili bilo koje druge aktivnosti vezane za izbornu kampanju i finansiranje političkih subjekata.* | *čl.35/1* |
| ***19*** | *Zabranjeno je korišćenje prostorija državnih organa, organa državne uprave, organa lokalne samouprave i organa lokalne uprave, JU, državnih fondova i privrednih društava čiji je osnivač i/ili većinski ili djelimični vlasnik država ili jedinica lokalne samouprave za pripremu i realizaciju aktivnosti kampanje, ukoliko se isti uslovi ne obezbijede svim učesnicima u izbornom procesu.* | *čl.36/1* |
| ***20*** | *Zabranjena je distribucija propagandnog materijala i prikupljanje potpisa podrške za predaju izborne liste p.s. i predaju kandidature kandidata za izbor Predsjednika CG u državnim organima, organima državne uprave, organima lokalne samouprave, organima lokalne uprave, JU, državnim fondovima i privrednim društvima čiji je osnivač ili većinski ili djelimični vlasnik država ili jedinica lokalne samouprave.* | *čl.36/2* |

**PRILOG 3:** Obaveze organa vlasti

|  |  |  |
| --- | --- | --- |
| **red. br.** | ***OBAVEZA***  | *ZFPSIK* |
| ***1*** | *Nnadležni organ lokalne uprave/Ministarstvo finansija obezbjeđuje budžetska sredstva za finansiranje troškova izborne kampanje u iznosu od 0,25% tekućeg budžeta i raspodjeljuje u skladu sa Zakonom* | *čl. 20* |
| ***2*** | *Raspodjela sredstava u visini od 20% u jednakim iznosima p.s u roku od 8 dana od isteka roka za dostavljanje izbornih lista* | *čl.20/2* |
| ***3*** | *Raspodjela sredstava u visini od 80% političkim subjektima koji su osvojili mandate srazmjerno broju osvojenih mandata, deset dana od dana dostavljana Izvještaja o prikupljenim i utrošenim sredstvima sa propratnom dokumentacijom* | *čl.20/3 i 4* |
| ***4*** | *Akt o prenosu sredstava za finansiranje troškova izborne kampanje, sa odgovarajućom dokumentacijom, objavljuje na svojoj internet stranici, u roku od sedam dana od dana njegovog donošenja* | *čl.21/2* |
| ***5*** | *Sve budžetske potrošačke jedinice,na državnom i lokalnom nivou, dužne su da, od dana raspisivanja do dana održavanja izbora, kao i mjesec dana nakon održavanja izbora, sedmodnevno na svojoj internet stranici objavljuju analitičke kartice sa svih računa koje imaju u svom posjedu i dostavljaju ih Odboru Skupštine i Agenciji* | *čl.38/5* |
| ***6*** | *Sve odluke, ugovore i naloge za upotrebu mehanizacije i opreme van osnovne djelatnosti, privredna društva čiji je osnivač ili većinski vlasnik država ili jedinica lokalne samouprave dužna su da objavljuju na zvaničnoj internet stranici i dostavljaju Agenciji i Odboru Skupštine u roku od tri dana od dana donošenja*  | *čl.39/2* |
| ***7*** | *Ministarstvo rada i socijalnog staranja prikuplja analitičke kartice koje sadrže podatke o iznosu i broju korisnika svih oblika socijalne pomoći u toku izborne kampanje, kao i podatke o vrsti i primaocima socijalne pomoći i objavljuje na internet stranici i sedmodnevno dostavlja Odboru i ASK* | *čl.40/5 i 7* |
| ***8*** | *Opština je dužna da prikuplja podatke o raspodjeli svih oblika socijalne pomoći na lokalnom nivou u toku izborne kampanje, uključujući i podatke o vrsti, iznosima i primaocima socijalne pomoći i objavljuje na internet stranici i sedmodnevno dostavlja Odboru Skupštine i Agenciji* | *čl.40/6 i 7* |
| ***9*** | *Ministarstvo finansija sedmodnevno na svojoj internet stranici objavljuje izvode iz državnog trezora kao i analitičku karticu o potrošnji sredstava iz budžetske rezerve u periodu od dana raspisivanja do dana održavanja izbora, i sedmodnevno ih dostavlja Odboru Skupštine i Agenciji. Uz te podatke sedmodnevno se dostavljaju i odluke kojima su opredijeljena i plaćena ta sredstva* | *čl.41/1, 3 i 4* |
| ***10*** | *Organ lokalne uprave sedmodnevno, na internet stranici, objavljuje izvode iz lokalnog trezora kao i analitičku karticu o potrošnji sredstava iz budžetske rezerve u periodu od dana raspisivanja do dana održavanja izbora, i sedmodnevno dostavlja Odboru Skupštine i Agenciji. Uz te podatke sedmodnevno se dostavljaju i odluke kojima su opredijeljena i plaćena ta sredstva*  |  *čl.41/2, 3 i 4* |
| ***11*** | *Svi državni organi, organi državne uprave, organi lokalne samouprave, organi lokalne uprave, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica lokalne samouprave. dužni su da, na svojoj internet stranici, objavljuju sedmodnevno sve izdate putne naloge za upravljanje službenim vozilima, od dana raspisivanja do dana održavanja izbora i dostavljaju ih Agenciji*  | *čl.43/3* |
| ***12*** | *Državni organi, organi državne uprave, organi lokalne samouprave, organi lokalne uprave, javne ustanove i državni fondovi, u periodu od dana raspisivanja do dana održavanja izbora, dužni su da sve odluke o zapošljavanju koje su donijete u skladu sa zakonima kojima se uređuju radni odnosi, prava i obaveze državnih službenika i namještenika i obligacioni odnosi, sa kompletnom pratećom dokumentacijom, dostave Agenciji u roku od tri dana od dana donošenja odluke*  | *čl. 44/2* |

**PRILOG 4:** Zabrane/ograničenja za organe vlasti

|  |  |  |
| --- | --- | --- |
| **red. br.** | ***ZABRANA/OGRANIČENJE*** | *ZFPSIK*  |
| ***1*** | *Korišćenje prostorija državnih organa, organa državne uprave, organa lokalne samouprave i organa lokalne uprave, javnih ustanova, državnih fondova i privrednih društava čiji je osnivač i/ili većinski ili djelimični vlasnik država ili jedinica lokalne samouprave za pripremu i realizaciju aktivnosti kampanje, ukoliko se isti uslovi ne obezbijede svim učesnicima u izbornom procesu*  | *čl.36/1* |
| ***2*** | *Distribucija propagandnog materijala i prikupljanje potpisa podrške za predaju izborne liste i predaju kandidature kandidata za izbor Predsjednika CG u državnim organima, organima državne uprave, organima lokalne samouprave, organima lokalne uprave, javnim ustanovama, državnim fondovima i privrednim društvima čiji je osnivač ili većinski ili djelimični vlasnik država ili jedinica lokalne samouprave* | *čl.36/2* |
| ***3*** | *Plaćeno reklamiranje u Crnoj Gori državnih organa i organa lokalne samouprave, javnih ustanova i državnih fondova koje na bilo koji način može favorizovati političke subjekte ili njihove predstavnike u toku izborne kampanje*  | *čl.37* |
| ***4*** | *Budžetskim potrošačkim jedinicama (osim DIK i OIK), kao i pravnim licima koja vrše javna ovlašćenja, odnosno djelatnost od javnog interesa na osnovu ugovora sa nadležnim organom i privrednim društvima koja su u vlasništvu države ili jedinica lokalne samouprave u skladu sa članom 3 Zakona o sprječavanju korupcije,*  *zabranjena je mjesečna potrošnja veća od prosječne mjesečne potrošnje u prethodnih šest mjeseci od dana raspisivanja do dana održavanja izbora, osim u slučajevima vanrednog stanja, u skladu sa zakonom.* | *čl.38/2* |
| ***5*** | *Državnim ustanovama za obavljanje poslova socijalne i dječje zaštite i državnim i lokalnim organima nadležnim za poslove poljoprivrede, zabranjena je mjesečna potrošnja veća od prosječne mjesečne potrošnje u posljednjih šest mjeseci prethodne godine*  | *čl.38/4* |
| ***6*** | *U periodu od šest mjeseci prije roka predviđenog za održavanje izbora, zabranjuje se privrednim društvima čiji je osnivač ili većinski vlasnik država ili jedinica lokalne samouprave, da svoju mehanizaciju i opremu ustupaju trećim licima na upotrebu bez posebne odluke i bez ugovora sa naknadom, izuzev u slučajevima sanacije štete nastale usljed elementamih nepogoda, požara ili sprječavanja širenja epidemije zaraznih bolesti*  | *čl.39/1* |
| ***7*** | *Budžetskim potrošačkim jedinicama, zabranjena je isplata, odnosno davanje jednokratne novčane pomoći, u skladu sa zakonom kojim se uređuju prava i obavljanje djelatnosti socijalne i dječije zaštite, osim u slučaju smrti člana porodice, teškog oboljenja koje prouzrokuje trajni invaliditet u procentu većem od 50% ili štete na stambenom objektu ili imovini usljed požara ili prirodne nepogode.* | *čl.40/1* |
| ***8*** | *Lokalnim budžetskim potrošačkim jedinicama, zabranjena je mjesečna potrošnja u pogledu materijalnih davanja iz socijalne zaštite u nadležnosti jedinice lokalne samouprave, u skladu sa zakonom kojim se uređuju prava i obavljanje djelatnosti socijalne i dječije zaštite, veća od 20% prosječne mjesečne potrošnje za ova davanja u trećem kvartalu prethodne budžetske godine*  | *čl.40/2* |
| ***9*** | *Dodjela socijalnih davanja sa tekuće budžetske rezerve sa državnog i lokalnog nivoa u godini u kojoj se održavaju lokalni ili parlamentarni izbori, osim u slučaju, ratnog stanja, vanrednog stanja, epidemije ili pandemije zaraznih bolesti.* | *čl.40/3* |
| ***10*** | *Pravnim licima čiji je osnivač, djelimični ili većinski vlasnik država ili jedinica lokalne samouprave da, u periodu od dana raspisivanja do dana održavanja izbora, kao i mjesec dana nakon izbora, vrše otpis dugova građanima, uključujući račune za utrošenu električnu energiju, vodu, kao i račune za sve vrste javnih usluga.*  | *čl.42/1* |
| ***11*** | *Uvođenja novih ili jednokratnih subvencija za struju i subvencija u plaćanju komunalnih usluga koje pružaju privredna društva čiji je osnivač i/ili potpuni ili djelimični vlasnik država ili jedinica lokalne samouprave u periodu od dana njihovog raspisivanja do dva mjeseca od utvrđivanja konačnih rezultata izbora* | *čl.42/2* |
| ***12*** | *Otpisa obaveza po osnovu oprosta poreza na dodatu vrijednost, ostalih poreza i**parafiskalnih dažbina od strane nadležnih državnim i lokalnih organa, zabranjen je u periodu od raspisivanja izbora do dva mjeseca nakon utvrđivanja konačnih rezultata izbora* | *čl.42/3* |
| ***13*** | *Javnim funkcionerima korišćenje službenih automobila u periodu izborne kampanje, osim u slučajevima službene potrebe*  | *čl.43/1* |
| ***14*** | *U državnim organima, organima državne uprave, organima lokalne samouprave, organima lokalne uprave, javnim ustanovama i državnim fondovima, u periodu od dana raspisivanja do dana održavanja izbora, mogu se izuzetno zaposliti lica na određeno vrijeme, odnosno zaključiti ugovor za obavljanje privremenih i povremenih poslova, radi obezbjeđivanja neometanog i redovnog odvijanja i funkcionisanja procesa rada tih organa, na osnovu odluke nadležnog organa ovih subjekata, samo ako je to predviđeno aktom o sistematizaciji radnih mjesta*  | *čl.44/1* |
| ***15*** | *Angažovanje, u toku radnog vremena, na aktivnostima izborne kampanje javnim funkcionerima, (izuzev poslanicima i odbornicima), i zaposlenima u državnim organima, organima državne uprave, organima lokalne samouprave, organima lokalne uprave, javnim preduzećima, javnim ustanovama i državnim fondovima*  | *čl. 44/4* |

**PRILOG 5: Analiza rizika**

**PROCJENA RIZIKA**

**ZA PLAN KONTROLE I NADZORA U TOKU IZBORNE KAMPANJE**

**Identifikacija, procjena i rangiranje rizika**

 Agencija je izvršila identifikaciju rizika u skladu sa sledećim izvorima:

* podnijeti prigovori u toku izborne kampanje u prethodnom periodu,
* pokrenuti prekršajni postupci od strane Agencije zbog nepoštovanja Zakona, i
* analiza izvještaja i drugih akata Agencije.

Nakon sprovedene identifikacije rizika od nepoštovanja propisanih obaveza, ograničenja i zabrana, rizici su dokumentovani u obrazcu u prilogu.

Rizici su rangirani u skladu sa presjekom posljedice i vjerovatnoće rizika prema „temperaturnoj mapi“, koja se nalazi u prilogu.

 Nakon procesa identifikacije, procjene i rangiranja rizika, definisane su odgovarajuće mjere i radnje koje Agencija sprovodi u cilju smanjenja mogućnosti za pojavu rizika.

 Procjena rizika će obuhvatiti i opseg aktivnosti koje će Agencija sprovesti, odnosno opseg obveznika sprovođenja Zakona koji će biti predmet kontrole i nadzora od strane Agencije.

**Upravljanje rizicima**

Uspostavljene kontrole za upravljanje rizicima koje se sprovode u skladu sa Zakonom i podzakonskim aktom su:

- stalna komunikacija sa obveznicima sprovođenja Zakona;

- PR aktivnosti i sprovođenje mjera iz komunikacione strategije Agencije;

- mjere nadzora Agencije koji se vrši kontinuiranim praćenjem i analizom izvještaja, informacija i podataka o poslovanju i aktivnostima subjekata nadzora tokom izborne kampanje, uz korišćenje komparativnih i drugih primjenjivih analitičkih metoda i postupaka; i

- mjere kontrole dostavljene dokumentacije i izvještaja dostavljenih Agenciji po službenoj dužnosti ili na njen zahtjev, i

U svrhu ispunjenja postavljenog cilja i minimiziranje uticaja pojedinih prepoznatih rizika, predlaže se kao alternativni pristup upravljanju tim rizicima, sprovođenje mjera kontrole na terenu, odnosno kontrole tačnosti i potpunosti dokumentacije kroz direktan uvid u evidencije i kompjutersku bazu podataka obveznika sprovođenja Zakona.





METODOLOGIJA PROCJENE INTENZITETA RIZIKA

LEGENDA TERMINA I SIMBOLA

**Intenzitet rizika dobija se množenjem vjerovatnoće i posljedice, upotrebom matrice rizika „vjerovatnoća(1-10)** x **posljedica(1-10)** **” koja je prikazana na slici ispod.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **POSLJEDICA** | **ozbiljna** | 10 |  |  |  |  |  |  |  |  |  |
| 9 |  |  |  |  |  |  |  |  |  |
| 8 |  |  |  |  |  |  |  |  |  |
| **umjerena** | 7 |  |  |  |  |  |  |  |  |  |
| 6 |  |  |  |  |  |  |  |  |  |
| 5 |  |  |  |  |  |  |  |  |  |
| 4 |  |  |  |  |  |  |  |  |  |
| **mala** | 3 |  |  |  |  |  |  |  |  |  |
| 2 |  |  |  |   |  |  |  |  |  |
| 1 | 2 | 3 |  4 | 5 |  6 |  7 | 8 | 9 |  10 |
| Intenzitet rizika(posljedicaj **x** vjerovatnoća) | **niska** | **srednja** | **visoka** |
| **VJEROVATNOĆA** |

Ukupna procjena rizika od korupcije i drugih oblika narušavanja integriteta

•**/V Rizik visokog intenziteta – Princip transparentnosti u izbornoj kampanji je ozbiljno narušen ili je vrlo vjerovatno da će biti narušen**

•**/S Rizik srednjeg intenziteta – Narušavanje principa transparentnosti u izbornoj kampanji je moguće, ali se mjerama kontrole upravlja tim rizikom.**

•**/N Rizik niskog intenziteta – Mala je vjerovatnoća da će doći do narušavanja principa transparentnosti u izbornoj kampanji, zbog postojećih mjera kontrole**

Ocjena rizika:

**Ocjene su od 1 do 100, tako da ocjene od 1-15 predstavljaju »najmanju vjerovatnoću« sa »veoma malom« posljedicom (**rizik niskog intenziteta**), ocjene od 16-48 predstavljaju »srednju vjerovatnoću« pojave sa »umjerenom« posljedicom (**rizik srednjeg intenziteta**), dok ocjene od 49-100 znače »skoro izvjesnu« netransparentnost uporebe javnih resursa ili finansiranja političkih subjekata sa »veoma velikom« posljedicom (**rizik visokog intenziteta**).**

**PRILOG 6:** Plan PR aktivnosti tokom izborne kampanje

*Crna Gora*

*Agencija za sprječavanje korupcije*

***PLAN PR AKTIVNOSTI ASK TOKOM KAMPANJE***

***ZA PARLAMENTARNE I LOKALNE IZBORE 2020.***

Podgorica, jun 2020. godine

Sadržaj

[I Uvod 15](#_Toc42165411)

[II PR Akcioni plan 16](#_Toc42165412)

[III Evaluacija PR Akcionog plana 19](#_Toc42165413)

# **I Uvod**

U cilju transparentnosti i integriteta izbornih procesa u Crnoj Gori, u dijelu koji se tiče nadležnosti Agencije za sprječavanje korupcije (u daljem tekstu: ASK), ovaj organ **pravovremeno i detaljno informiše javnost** o svim aspektima svog rada tokom izbornih kampanja.

Odlukama Predsjednika Crne Gore od 20. juna 2020. godine su raspisani izbori za poslanike u Skupštini Crne Gore i odbornike u skupštinama opština Andrijevica, Gusinje, Budva i Kotor, za 30. avgust 2020. godine. Takođe, Odlukom o izmjeni Odluke o raspisivanju izbora u SO Tivat je određeno da 30. avgust bude i datum održavanja izbora za odbornike te lokalne samouprave.

Kako bi se se obezbijedila transparentnost izbornog procesa, kao i dosljedno sprovođenje Zakona o finansiranju političkih subjekata i izbornih kampanja, ASK će informisati političke subjekte i organe vlasti o njihovim zakonskim obavezama, a zaiteresovanoj javnosti učiniti dostupnim **sva dokumenta** o finansiranju izborne kampanje i upotrebi javnih resursa.

**U tom cilju, ASK je pripremila ovaj Plan PR aktivnosti koji sadrži ciljeve, ciljne grupe, aktivnosti, rokove i indikatore, a čije će sprovođenje doprinijeti transparentnosti, kao ključnom uslovu integriteta izbornog procesa.**

U skladu sa navedenim, ovaj dokument predviđa sljedeće konkretne ciljeve komunikacije:

* *Obezbijeđena transparentnost procesa kontrole finansiranja političkih subjekata i izbornih kampanja (javnost informisana o rezultatima rada ASK i obezbijeđena dostupnost dokumenata u posjedu ASK o finansiranju izborne kampanje i upotrebi javnih resursa);*
* *Upoznati obveznici zakona sa njihovim dužnostima u toku izborne kampanje u skladu sa odredbama ZFPSiIK;*
* *Obezbijeđena saradnju sa medijima i NVO tokom izborne kampanje.*

Imajući u vidu navedene ciljeve, Akcionim planom su predviđene aktivnosti za njihovu realizaciju. Svaki odjeljak opisuje konkretne aktivnosti koje treba preduzeti i lica/subjekte (Odsjek/Odjeljenje) odgovorne za njihovo sprovođenje, rokove za preduzimanje tih aktivnosti kao i indikatore u cilju mjerljivosti primjene efikasnosti predviđenih mjera.

# **II PR Akcioni plan**

|  |
| --- |
| **KOMUNIKACIJA ASK PREMA OPŠTOJ JAVNOSTI TOKOM PARLAMENTARNIH I LOKALNIH IZBORA 2020.** |
| ***Ciljevi komunikacije*** | ***Ciljne grupe*** | ***Aktivnosti*** | ***Odgovorna lica/subjekti*** | ***Rokovi*** | ***Indikatori*** |
| 1. **Obezbijediti transparentnost procesa kontrole finansiranja političkih subjekata i izbornih kampanja;**
 | **OPŠTA JAVNOST**Građani MedijiNVO | * 1. U toku izborne kampanje prezentovati rad i rezultate ASK **kako bi svi podaci kojima ASK raspolaže i aktivnosti koje preduzima bili dostupni zainteresovanoj javnosti, i to posredstvom:**

a) Objavljivanja svih dokumenata o finansiranju izborne kampanje i upotrebi javnih resursa, koji se dostavljaju u skladu sa Zakonom, na internet stranici ASK, b) Objavljivanja saopštenja[[4]](#footnote-4) za javnost/tabela-registra na sajtu ASKc) Intervjua za medije o aktivnostima ASK tokom izborne kampanje;d) Gostovanja u informativnim emisijama/ izjave za medije koji izraze interesovanje za rad ASK/organizovanje press konferencije na kojoj će biti izložen rad ASK tokom kampanje;1. Objavljivanja svih relevantnih informacija o kontroli i radu ASK tokom izborne kampanje i na društvenim mrežama ove institucije (Facebook i Twitter).
 | Odsjek za edukacije, istraživanja, kampanje i analitiku u saradnji sa Odsjekom za kontrolu finansiranja | Kontinuirano tokom izborne kampanje | *Implementacija*: Prezentovan rad i rezultati ASK tokom izborne kampanje posredstvom saopštenja za medije, gostovanja u informativnim emisijama/ davanja izjava za medije/ press konferencija.Cjelokupna dokumentacija o finansiranju izborne kampanje i upotrebi javnih resursa objavljena na internet stranici ASK. *Uticaj*: Povećana prisutnost u medijima i bolja upoznatost cjelokupne javnosti sa radom ASK tokom izborne kampanje. Prisutnost mjeriti kroz:a) Broj dokumenata objavljenih na internet stranici ASK;b) Broj saopštenja/tabela-registara na sajtu ASK, c) Broj intervjua za medije,d)Broj gostovanja u informativnim emisijama/ izjava za medije/ organizovanih press konferencija,e) Broj informacija postavljenih na društvene mreže ASK, f) broj informacija objavljenih u medijima u odnosu na broj saopštenja za medije.  |
| * 1. Na internet stranici ASK postavljen baner „Parlamentarni i lokalni izbori - 2020“ gdje će se objavljivati DOKUMENTI I detaljni podaci o svim aktivnostima preduzetim u izbornoj kampanji
 | Odsjek za edukacije, u saradnji sa Odsjekom za kontrolu finansiranja;Odjeljenje za IT | -II- | *Implementacija*: Objavljen baner; broj objavljenih dokumenata dostavljenih u skladu sa Zakonom i dokumenata koje je izradila ASK*Uticaj*: Broj pristupa sekciji „Parlamentarni i lokalni izbori - 2020“ posredstvom banera  |
| * 1. Postaviti baner na najposjećenijim portalima sa direktnim linkom na sekciju „Parlamentarni i lokalni izbori - 2020“ na internet stranici ASK
 | Odsjek za edukacije, u saradnji sa Odsjekom za kontrolu finansiranja | -II- | *Implementacija*: Broj portala na kojima je postavljen baner. *Uticaj*: Broj pristupa sekciji „Parlamentarni i lokalni izbori - 2020“ na internet stranici ASK posredstvom banera na portalima.  |
| * 1. Izrada lifleta o nadležnostima ASK tokom izborne kampanje, koji će biti postavljen na sajtu i odštampan za potrebe šire distribucije
 | Odsjek za edukacije, u saradnji sa Odsjekom za kontrolu finansiranja | Do kraja juna 2020. | *Implementacija*: Izrađeni i insertovani lifleti u kompletnom tiražu četiri dnevna lista *Uticaj*: Opšta javnost inforisana o aktivnostima ASK na planu jačanja transparentnosti izbornog procesa.  |
| 1. Redovno i pravovremeno odgovaranje na novinarska pitanja;
2. Pravovremeno reagovanje na medijske navode o eventualnim zloupotrebama u toku izborne kampanje.
 | Odsjek za kontrolu finansiranja i Odsjek za edukacije, istraživanja, kampanje i analitiku | 1. Dostavljenje odgovora u roku od dva dana;
2. Kontinuirano tokom izborne kampanje.
 | *Implementacija*: a) Broj dostavljenih odgovora/Broj objavljenih odgovora u medijima;b) broj medijskih objava na koje je ASK reagovala.*Uticaj*: Povećana transparentnost rada ASK tokom izborne kampanje, utvrđena kroz istraživanje javnog mnjenja |
| 1. **Upoznati obveznike zakona sa njihovim dužnostima u toku izborne kampanje u skladu sa odredbama ZFPSiIK**
 | **STRUČNA JAVNOST**Politički subjekti/ organi vlasti | * 1. Na sajtu ASK objaviti sve relevantne informacije:
1. Objavljena saopštenja[[5]](#footnote-5)/obavještenja o obavezama političkih subjekata tokom izborne kampanje;
2. Objavljene i obveznicima dostavljene smjernice, uputstva i mišljenja o primjeni Zakona
 | Odsjek za edukacije, u saradnji sa Odsjekom za kontrolu finansiranja | Kontinuirano tokom izborne kampanje | *Implementacija*: Broj saopštenja/obavještenja o obavezama političkih subjekata tokom izborne kampanje; broj objavljenih i dostavljenih smjernica/uputstava/mišljenja o primjeni Zakona*Uticaj*: povećan nivo informisanosti obveznika o zakonskim obavezama, zabranama i ograničenjima; smanjen broj zahtjeva sa pokretanje prekršajnih postupaka u dijelu ZFPSiIK |
| * 1. Organizovati obuku /radionicu za obveznike zakona o njihovim obavezama tokom izborne kampanje u skladu sa ZFPSiIK (političke partije)
 | Odsjek za edukacije, u saradnji sa Odsjekom za kontrolu finansiranja | Do 17. jula 2020. | *Implementacija*: Održana obuka za obveznike zakona; Bolja informisanost obveznika zakona o njihovim obavezama u skladu sa ZKFPSiIK*Uticaj*: Broj prisutnih učesnika. Povratna informacija od strane prisutnih; smanjen broj zahtjeva sa pokretanje prekršajnih postupaka u dijelu ZFPSiIK |
| * 1. Davanje Mišljenja i uputstava na upite/zahtjeve obveznika zakona
 | Odsjekom za kontrolu finansiranja | Kontinuirano tokom izborne kampanje | *Implementacija*: Broj datih Mišljenja i uputstava na upite/zahtjeve obveznika zakona *Uticaj*: Povećan broj ispravno dostavljenih izvještaja, smanjenje broja nepravilnosti i prekršaja. |
| 1. **Obezbijeđena saradnja sa medijima i NVO tokom izborne kampanje**
 | **Mediji/ NVO** | * 1. Okrugli sto/radionica sa predstavnicima NVO u cilju pripreme za predstojeću izbornu kampanju i predstavljanje planova ASK
 | Odsjek za edukacije, u saradnji sa Odsjekom za kontrolu finansiranja | Do kraja juna 2020. | *Implementacija*:, Broj prisutnih NVO organizacija, broj donesenih zaključaka *Uticaj*: Broj i struktura prisutnih, broj objava u medijima sa događaja.  |
| * 1. Radni doručak/brifing sa medijima u cilju informisanja o planiranim aktivnostima ASK i načinima saradnje sa medijima
 | Odsjek za edukacije, u saradnji sa Odsjekom za kontrolu finansiranja | Do 10. jula 2020.  | *Implementacija*: Održan radni doručak, broj medija koji su prisustvovali.*Uticaj*: Podignut nivo znanja medija o aktivnostima u nadležnostima ASK tokom kampanje.  |

# **III Evaluacija PR Akcionog plana**

Agencija će, po okončanju izbornog procesa, pripremiti ***Izvještaj o sprovedenom nadzoru u toku izborne kampanje za izbor poslanika u Skupštini Crne Gore*** u kojem će biti **evaluirana i realizacija PR Akcionog plana**.

Takođe, efekti medijske pokrivenosti aktivnosti ASK u toku izborne kampanje biće mjerljivi i kroz **istraživanje javnog mnjenja** koje će za potrebe ASK sprovesti izabrana agencija za istraživanje javnog mnjenja krajem 2020. godine. Osim toga, **Odsjek za edukacije, istraživanja, kampanje i analitiku** sumiraće sve kvantitativne i kvalitativne podatke o medijskoj prisutnosti Agencije u oblasti kontrole finansiranja političkih subjekata i izbornih kampanja na mjesečnom nivou, kao i po okončanju izbornog procesa.

1. *Novi izvještaj u odnosu na prethodni zakon.* [↑](#footnote-ref-1)
2. *Sva sredstva namijenjena za finansiranje izborne kampanje uplaćuju i sva plaćanja troškova izborne kampanje vrše sa posebnog računa.* [↑](#footnote-ref-2)
3. *Uz Izvještaj se dostavljaju i izvodi iz banke na kojima su evidentirani svi prihodi i rashodi, u periodu od njihovog otvaranja do dana podnošenja Izvještaja. Svi iskazani troškovi moraju biti praćeni odgovarajućom dokumentacijom (fakturom, ugovorom, fiskalnim računom, detaljnom specifikacijom usluga i dr.) kako bi politički subjekti ispunili obavezu dostavljanja prateće dokumentacije, a Agencija bila u prilici da izvrši kontrolu finansiranja izborne kampanje.* [↑](#footnote-ref-3)
4. *Npr. saopštenja o: formiranju Radne grupe za praćenje izborne kampanje i održanim sastancima iste, usvojenom Planu kontrole i nadzora za izbornu kampanju, obavezama i rokovima za zakonske obveznike, tumačenju odredbi zakona, rezultatima kontrola i nadzora ASK, usvojenom Izvještaju o kontrolama i nadzoru ASK i drugim sprovedenim aktivnostima Odsjeka za kontrolu finansiranja tokom izborne kampanje.*  [↑](#footnote-ref-4)
5. *Saopštenja o primjeni odredaba novog Zakona o finansiranju političkih subjekata i izbornih kampanja.* [↑](#footnote-ref-5)